לפתע, רואים טינטין והאדוק מטוס נוחת באמצע האחו, והמכונית חונה לידו. הם פותחים בריצה לעבר המטוס, אבל הסילדאבים מצליחים להמריא רגע לפני שטינטין טיפס על המטוס. טינטין, האדוק ושלג חוזרים לז'נבה, ומזמינים שני מקומות בטיסה לקלאו שבסילדאביה. האדוק הולך לקנות עיתון ולהתקשר למרלינספייק, ומגלה שהמעבדה של קלקולוס רוקנה מתכולתה. הוא מראה לטינטין ידיעה בעיתון, שהמטוס הסילדאבי יורט על ידי בורדוריה, וקלקולוס נמצא בידי הבורדורים. הם רוצים להחליף את יעד הטיסה לז'והוד שבבורדוריה, אבל הפקיד אומר להם ששני המקומות האחרונים נקנו, אך הם בוטלו זמן קצר לאחר מכן. טינטין והאדוק עולים לטיסה לז'והוד. הם מגיעים לשם ומגיעים למלון. טינטין והאדוק חושדים שהם נכלאו במלון וכי עוקבים אחריהם. לאחר שברחו, הם יוצאים מהמלון לבית האופרה הסמוך, שם מופיעה הזמרת ביאנקה קסטאפיורה. בסוף ההופעה הם ניגשים אליה, ומסתגרים בחדרה. הממונה על ה"זאפ", המשטרה החשאית, קולונל ספונס, מבקש להיכנס. טינטין, האדוק ושלג מתחבאים בארון הבגדים, וספונזי מכניס אף הוא את מעילו לשם. הוא מספר לקסטאפיורה שקלקולוס מוחזק במצודת באקינה, והוא ההולך להשתחרר. שני האישורים לשני נציגים של הצלב האדום לשחררו, וכן אישור השחרור נמצאים בכיס מעילו. טינטין והאדוק לוקחים את האישורים.
למחרת בבוקר, במצודת באקינה, מתחזים טינטין והאדוק לנציגים של הצלב האדום, ומשחררים את קלקולוס. ברגע שיוצאת המכונית משער הבאקינה, מתגלה התרמית ונעשים ניסיונות לעוצרם, אולם הם מגיעים לגבול בשלום, וחוזרים לביתם.
תחנת קרליבך
תחנת קרליבך היא תחנת רכבת קלה תת-קרקעית הנבנית בסמוך לרחוב קרליבך בתל אביב-יפו כחלק מהקו האדום והקו הירוק של הדנקל. תחנת קרליבך נחפרת לעומק של 52 מטר כיוון שהיא תשרת שני קווים במקביל. עלות הקמת התחנה נאמדת בכמיליארד שקל.
מבנה התחנה.
התחנה נבנית מתחת למפגש הרחובות קרליבך, דרך בגין, לינקולן, ויצחק שדה, הידוע גם כ"צומת מעריב". היא תכלול שלושה מפלסים: לקו האדום, לקו הירוק ולכרטוס. מפלס הקו האדום יחבר את בת-ים דרך תל אביב על עד לפתח תקווה, ומפלס הקו הירוק יחבר את מערב ראשון-לציון דרך צומת חולון למרכז תל אביב עד לצפון העיר ורמת-החייל.
התחנה תשתרע לאורך של כ-150 מטרים מתחת לדרך בגין, מצומת רחוב הרכבת בדרום, עד צומת רחוב התעשייה בצפון. רוחב רציפי התחנה יהיה 10 מטרים.
לצורך הקמת התחנה הוחלו הסדרי תנועה חדשים באזור העבודות, ותנועת התחבורה הציבורית הוסטה מזרחה דרך רחוב חדש שמספרו 1185, המחבר את דרך בגין לרחוב המסגר.
היסטוריה.
תוואי הקו האדום של הרכבת הקלה אושר כבר בשנת 1999, אולם התכנון המפורט של "תחנת קרליבך" התעכב כעשור, עקב מחלוקת בין עיריית תל אביב ומשרד האוצר על תוואי הקו הירוק שאותו גם משמשת התחנה. עיריית תל אביב דרשה שהקו יהיה תת-קרקעי במרכז תל אביב ומשרד האוצר הסכים לממן רק קו עילי. בשנת 2009 הסכימה עיריית תל אביב להשתתף במימון העמקת התחנה, כך שתוכל לשמש את שני הקוים בתת-הקרקע.
בדצמבר 2014, פרסמה נת"ע מכרז להקמת תחנת קרליבך. המכרז כלל כריית מנהרה לכלי רכב, את שלד מבנה התחנה בעומק 52 מטר כשהוא מותאם למפגש בין הקו האדום לקו הירוק, שתי כניסות להולכי רגל והכנה לכניסה נוספת, פירי אוורור ומערכות, ואת פירוק גשר מעריב. התאריך האחרון להגשת הצעות נקבע למרץ 2015. 4 קבוצות הגישו מועמדותן להשתתף במכרז על הקמת תחנת קרליבך בעלות של כמיליארד שקל.
במאי 2015 זכו ביחד חברת דניה סיבוס וחברת CCECC הסינית במכרז לבניית התחנה תמורת 700 מיליון שקל.
ב-14 באוגוסט 2015 החלו העבודות. ב-21 באוגוסט נהרס בפיצוץ מבוקר גשר מעריב.
ב-1 באפריל 2016, חלו שינויים בהסדרי התנועה בסביבת התחנה:
באוקטובר 2017 הודיעה חברת "דניה סיבוס" כי התגלו פערי ידע ותכנון שגרמו לשינויים בהיקפים משמעותיים בפרויקט. זאת, לנוכח מורכבות גבוהה בהעתקת התשתיות במתחם והתאמת נתיבי התחבורה הציבורית (נת"צ) שעברו בשטחה, והמשיכו להיות פתוחים לנסיעת אוטובוסים במשך שנה לאחר המועד שבו היו אמורים להיסגר לטובת העבודות. דבר שהצריך שינויים בעבודות. לאחר הליך הבוררות בין "דניה סיבוס" וחברת "נת"ע" הוסכם על דחיית פתיחת התחנה בשנה לתחילת 2022. בנוסף שילמה המדינה מאות מיליוני שקלים בגין השינויים בתכנון וההוצאות חריגות על המקטע המערבי של הקו שגם אותו בנתה "דניה סיבוס".
ב-25 ביולי 2018 הגיעה לתחנה מכונת החפירה שעשתה את דרכה מכיוון רחוב הרצל ושברה את הקיר במפלס התחתון המפריד את התחנה עצמה מהמנהרה.
ב־2017, במהלך דיון בוועדת הכלכלה בכנסת, נאמר על ידי נציגי נת"ע ומשרד התחבורה שהשקת הקו האדום תהיה באוקטובר 2021, אך תחנת קרליבך אמורה להיפתח בשנת 2022. בנובמבר 2021, פרסם העיתון "TheMarker", כי על פי דיווחי חברת הבקרה של פרויקט הקו האדום, בניית "תחנת קרליבך" אינה עומדת בלוחות הזמנים, ופתיחתה תידחה לשנת 2023. טענה זו נתמכה גם על ידי סיור שנערך בתחנה ביולי 2021 והראה כי העבודות מפגרות מאחור. עם זאת, במרץ 2022 חיים גליק הבהיר כי אין אמת במי מבין הפרסומים וכי התחנה תיפתח עד סוף 2022 עם שאר הקו.
בינואר 2022 נחנכה מנהרת קרליבך שמחליפה את "גשר מעריב" שנהרס ב-2015.
רוני קורבט
רונלד בלפור "רוני" קורבט (באנגלית: Ronald Balfour "Ronnie" Corbett; 4 בדצמבר 1930 - 31 במרץ 2016) היה סטנדאפיסט, שחקן, כותב ושדרן רדיו סקוטי. עיקר פרסומו מתוכניתו המשותפת עם רוני בארקר, The Two Ronnies, אשר שודרה ב-BBC.
קורבט נולד ב-1930 באדינבורו לוויליאם בלפר קורבט, אופה, ולאנני אליזבת קורבט. הוא למד בתיכון המלכותי של אדינבורו, ולאחר שסיים את בית הספר החל לשחק, בלי שהלך ללמוד באוניברסיטה. הוא שירת בחיל האוויר המלכותי עד 1952.
קורבט שיחק במספר תוכניות טלוויזיה קומיות מפורסמות, בהן בתוכנית The Frost Report לצידם של בארקר, דייוויד פרוסט וג'ון קליז, ובתוכנית The Two Ronnies, יחד עם רוני בארקר (בין השנים 1971 - 1987) .
ב-2016 נפטר קורבט בגיל 85.
גבתון (עיר מקראית)
גִּבְּתוֹן הייתה עיר מקראית בנחלת שבט דן אשר ניתנה ללויים. העיר נזכרת ב, כעיר פלישתית בה הכה בעשא משבט יששכר את נדב בן ירבעם מלך ישראל.
זיהוי העיר והיסטוריה.
יש המזהים את גבתון עם יישובים הנמצאים באזור הצפוני של השפלה הפלישתית. יש המזהים את העיר עם "תל מלוט" (תל אל-מלאתׂ), אשר נמצא צפונית מערבית לעיר בית שמש ומערבית לעיר גזר.
על פי הכתוב בספר מלכים, ממלכת ישראל ניסתה פעמיים לכבוש את העיר. ניסיון ראשון התרחש בתקופת המלך נדב בן ירבעם, שנרצח כאן בידי בעשא בן אחיה שירש את כסאו (). ניסיון שני נעשה בתקופת בנו של בעשא, המלך אלה, שנרצח בתרצה, בירת הממלכה, על ידי עבדו זמרי כאשר שר הצבא עמרי צר על גיבתון (). עם רצח המלך אלה, הפסיק עמרי את המצור על גבתון, הטיל מצור על תרצה, הביא להתאבדות זמרי והשתלט על הממלכה. מהמסופר במקרא נראה כי העיר נותרה בשליטת הפלשתים.
המושב גִּבְּתוֹן הוא מושב עובדים ליד רחובות ושייך למועצה אזורית ברנר נקרא על שם העיר המקראית.
תל מלוט.
תל מלוט הוא תל ארכאולוגי בשפלת יהודה. התל ממוקם בין היישובים יציץ, פדיה ומזכרת בתיה ומשקיף על עיינות גבתון. מצפון לשמורת עיינות גיבתון נמצא 'תל מָלוֹט' שנהוג לזהותו עם העיר גבתון הפלשתית, שעל שמה קרויים המעיינות.
בחפירות בקרבת התל התגלה בשנות ה-90' של המאה העשרים מטמון המטבעות הגדול ביותר שאותר בישראל, ובו 26 אלף מטבעות ארד ביזנטיים.
על התל הוקם בשנת 2010 מצפור נוף על שם , לוחם יחידת אגוז שנהרג במלחמת לבנון השנייה.
הרעשנים
הרעשנים (באנגלית: The Loud House, בתרגום חופשי: הבית הרועש) היא סדרת טלוויזיה אמריקאית מונפשת, מסוגת קומדיה, שנוצרה על ידי האנימטור כריס סאבינו עבור ערוץ ניקלודיאון. הסדרה מתמקדת בעיקר בחיי היום-יום של בני משפחת רעש, שעוברים הרפתקאות וריבים שגורמים לבלגן. הסדרה מתרחשת בעיר במישיגן בשם רויאל וודס המבוססת על מקום מגוריו של סאבינו בילדותו.
הסדרה פותחה לניקלודיאון בשנת 2013; תחילה בתור סרט אנימציה קצר בן שתי דקות עבור תוכנית האנימציות הקצרות של ניקלודיאון, ובשנת 2014 היא נכנסה להפקה מלאה והפרקים הופקו ונוצרו כולם באולפני האנימציה של ניקלודיאון בברבנק בעוד עיצוב האנימציה נוצר בידי האולפן הקנדי "Jam Filled Entertainment". הסדרה בעיקר מבוססת על חייו של סאבינו בתוך משפחה גדולה, ועיצוב האנימציה של הסדרה נעשה בהשראת סיפורי קומיקס בעיתונים. במקור, הייתה אמורה משפחת רעש להיות מורכבת מארנבים, אך הרעיון נדחה. במקום זאת, נכתבה הסדרה על משפחת רעש האנושית, אם כי אחד מפרקי הסדרה הציג את גרסתה הארנבית של המשפחה.
ניקלודיאון פרסמו שני פרקים ראשונים של הסדרה היישר לאתר שלהם, ולאחר מכן, הסדרה שודרה לראשונה ב-2 במאי 2016. עונתה השנייה של הסדרה עלתה מאז תחילת הסדרה בעוד עונתה השלישית עדיין משודרת. בעקבות הצלחת הסדרה הופק ספין אוף בשם "הקאסה-גרנדה", שמתמקדת ברוני אן ובמשפחתה. כמו כן הופק סרט בשם "סרט הרעשנים" ויצא סרט לייב אקשן בשם "A Loud House Christmas".
בשנת 2020 יצאו וולוגים (וידאו-בלוגים) של הרעשנים, בכיכובם של לינקולן ורוני-אן ל"יוטיוב".
עלילת הסדרה.
לינקולן רעש הוא ילד בן 11 המתגורר בבית אחד ביחד עם 10 אחיותיו: לורי הבכורה והאחראית, לני היפהפייה האיטית במקצת, לונה המתעתדת להפוך לכוכבת רוק, לואן חובבת הקונדסים, לין האתלטית האנרגטית, לוסי הגותית,